**«Білім алушылардың кәсіби іс-тәжірибенің ұйымдастырылу сапасына қанағаттанушылығы»**

тақырыбында жүргізілгенсауалнама бойынша нәтижелері

16.05.2022-31.05.2022 аралығында университеттің 4-ші курс білім алушылары арасында онлайн форматта (Google forms қосымшасы арқылы) **«Білім алушылардың кәсіби іс-тәжірибенің ұйымдастырылу сапасына қанағаттанушылығы»** тақырыбында әлеуметтік сауалнама жүргізілді.

**Сауалнаманың мақсаты:** білім алушылардың кәсіби іс-тәжірибенің ұйымдасуымен қанағаттануын анықтау; кәсіби іс-тәжірибенің ұйымдасуын жетілдіру мақсатында ұсыныстарды қарастыру.

Сауалнамаға барлық факультет бойынша қатысқан білім алушылар саны: 734 (4 курс білім алушыларының жалпы санынан 23,8%)

Сауалнама нәтижесі:

- білім алушылардың кәсіби іс-тәжірибе нәтижелеріне қанағаттануы 98,4%;

- іс-тәжірибе базасының университетте оқитын мамандығына сәйкестігі 97,9%;

- кафедрадан бөлінген іс-тәжірибе жетекшісінің қызметіне қанағаттануы 98,1%;

- кәсіби іс-тәжірибеден өту кезінде кафедрадан бөлінген жетекшінің әрдайым консультациялық көмек көрсетуі 98,2%;

- іс-тәжірибе базасынан бөлінген іс-тәжірибе жетекшісінен әрдайым консультациялық көмек алу мүмкіндігі 98,3%;

- университетте алған теориялық білімі іс-тәжірибе кезінде кәсіби мәселелерді шешуде жүзеге асырылуы 96,4%;

- іс-тәжірибеден өту барысында Іс-тәжірибе бағдарламасына сәйкестігі 67,4% (респонденттердің 32,6 %-на әртүрлі жұмыстарды орындауға тура келген);

Кәсіптік іс-тәжірибеден өту барысында:

- респондеттердің 55,4%-ның өз мамандығы бойынша жұмыс істеуге деген ықыласы пайда болған;

- білім алушының 38,9 %-ның жұмысқа деген ықыласы артқан;

- респонденттердің 74,7%-ы кәсіби іс-тәжірибеден өткен ұйымға болашақта жұмысқа орналасқысы келеді;

- мамандығы бойынша әрі қарай жұмыс жасау үшін практикалық дағдылар мен іскерлікті игерген білім алушылар 97,7%-ы құрады.

**Қорытынды:** «Білім алушылардың кәсіби іс-тәжірибенің ұйымдастырылу сапасына қанағаттанушылығы» тақырыбында жүргізілген сауалнама бойынша нәтижелерін қорытындылай келе білім алушылардың кәсіби іс-тәжірибенің ұйымдастырылу сапасынақанағаттанушылығы жоғары нәтижені көрсетті.

Кәсіби іс-тәжірибе базалары білім алушылар мамандығына сәйкес келгендігін; білім алушылардың іс-тәжірибе жетекшілерінен кеңес алғандығын, университетте алған теориялық білімінің іс-тәжірибе кезінде кәсіби мәселелерді шешуге көмектескендігін және кәсіптік іс-тәжірибеден өту барысында өз мамандығы бойынша жұмыс істеуге деген ықыласы артқандығын байқауға болады.

**Кәсіби іс-тәжірибенің ұйымдастырылу сапасын арттыру мақсатындағы ұсыныстар:**

1. орнату конференцияларын өткізу кезінде кафедра меңгерушісі мен кафедрадан бекітілген кәсіби іс-тәжірибе жетекшісі:

- білім алушыларды Іс-тәжірибе бағдарламасымен, оның мақсаттары мен міндеттерімен егжей-тегжейлі таныстыруы қажет;

- кәсіби іс-тәжірибеден өту кезеңінде білім алушы-практиканттардың құқықтары мен міндеттерін түсіндіру қажет.

2. кафедра меңгерушісі кафедрадан бөлінген кәсіби іс-тәжірибе жетекшілерін бақылауды күшейтуі кажет;

3. кафедраның іс-тәжірибе жетекшісі білім алушылардың тәжірибе базасына баруын және олардың тапсырмаларды орындауын тұрақты бақылауды жүзеге асыруы қажет;

4. Академиялық жұмыс департаменті мен Сапаны қамтамасыз ету және тәуекелдерді бағалау департаментінің қызметкерлерін орнату және қорытынды конференцияларына шақыруды тәжірибеге енгізу қажет.